सेंसेक्स 27 अंक बढ़ा, निफ्टी में मामूली बढ़त  
देश के शेयर बाजार बुधवार को हल्की बढ़त के साथ बंद हुआ। प्रमुख सूचकांक सेंसेक्स में 27.10 और निफ्टी में 0.70 अंक की मामूली तेजी दर्ज की गई।
देश के शेयर बाजार बुधवार को हल्की बढ़त के साथ बंद हुआ। प्रमुख सूचकांक सेंसेक्स में 27.10 और निफ्टी में 0.70 अंक की मामूली तेजी दर्ज की गई। बम्बई स्टॉक एक्सचेंज (बीएसई) का 30 शेयरों वाला संवेदी सूचकांक 27.10 अंक बढ़कर 18,300.90 अंक पर बंद हुआ। दिन के कारोबार में सेंसेक्स ने 18,358.84 अंक के उच्च और 18,216.12 अंक के निम्न स्तर को छुआ।  बीएसई का मिडकैप सूचकांक 35.63 अंक बढ़कर 6734.98 पर और स्मॉलकैप सूचकांक 82.56 अंक बढ़कर 8247.42 पर बंद हुआ। वहीं नेशनल स्टॉक एक्सचेंज (एनएसई) का 50 शेयरों वाला सूचकांक 0.70 अंक बढ़कर 5,481.70 अंक के स्तर पर बंद हुआ।